Ο εξαφανισμένος δήμαρχος Μαραθώνα για τον οποίο υπάρχει οργή από τον κόσμο για το θέμα της αντιμετώπισης της φονικής πυρκαγιάς κατάφερε και έγινε γκράφιτι.

Η φιγούρα του Ηλία Ψινάκη με τα γυαλιά ηλίου έχει αποτυπωθεί σε κάδο απορριμάτων που βρίσκεται επί της λεωφόρου Μαραθώνος.

Ο άγνωστος καλλιτέχνης αποφάσισε να βάλει σε κοινή θέα το έργο του. Έτσι οι χιλιάδες οδηγοί που περνούν καθημερινά από το σημείο θα έχουν την ευκαιρία να βλέπουν και να θυμούνται τον δήμαρχο .

Υπενθυμίζεται ότι 23 από τους 31 δημοτικούς συμβούλους Μαραθώνα έχουν ζητήσει την αποπομπή Ψινάκη. Ο ίδιος όμως αρνείται να αφήσει τη θέση του και καλεί τον κόσμο να σταθεί στο πλευρό του ώστε «να κάνουμε τα αποκαΐδια πάλι παράδεισο».